Gamle Sotrabrua

Gamle Sotrabrua er en hengebro som forbinder øyen Litlesotra og fastlandet i Vestland og er en del av riksvei 555. Broens lengde er 1236 meter, og den var den lengste broen i landet da den ble bygget. Broen har en fri innseglingshøyde på 50 meter og hovedspenn på 468 meter, og ble åpnet for trafikk 11. desember 197. I mai 1972 ble broen åpnet av kong Olav V. Totalkostnaden for broen var ca. 40 millioner kroner (1971-kroner). 

Broen erstattet ferjesambandet Alvøen–Brattholmen.

 Broens historie 
I 1950-årene var det interesse for å få bro forbindelse mellom Sotra og fastlandet. Derfor ble en interkommunal «bronemnd» stiftet 16. oktober 1965. Av de ca. 40 millioner kronene broen kostet, ble ca. 23,5 millioner dekket av bompenger, og innkrevingen av bompenger ble avsluttet i slutten av 1983.

Broen ble bygget for å gi bedre ruteforbindelse til Bergen fra Fjell og Sund. Broen skulle også gi kortere og mindre stressende reisetid for pendlere i øykommunene. I 2005 var trafikken over broen kommet opp i ca. 25 000 biler pr. døgn.

 Ny bro 

Planleggingen av ny veiforbindelse mellom Bergen og Sotra resulterte i vedtak om en ny firefelts bro sør for eksisterende bro, med tilhørende veisystem. Kostnadene ble anslått til om lag 17 milliarder kroner (2020).Statens vegvesen: Rv.555 Sotrasambandet I 2023 startet arbeidet med byggingen av den nye broen og tilhørende motorvei. Byggingen startet i 2023 og er planlagt ferdigstilt i juli 2027.

 Trafikkutvikling 
Årsdøgntrafikken i over bruen siden 2010.
 År  ÅDT  2010   2011   2012   2013   2014   2015   2016   2017   2022   2023  

 Se også 
 Askøybrua
 Sotrabrua
 Liste over broer i Norge
 Liste over broer i Norge etter lengde

 Referanser 

 Eksterne lenker 



Kategori:Hengebroer
Kategori:Veibroer i Øygarden
Kategori:Veibroer i Bergen
Kategori:Riksvei 555
Kategori:1971 i Norge
Kategori:Broer åpnet i 1971